CELEX: 32014D0768
Language: sl
Date: 2014-10-30 00:00:00
Title: 2014/768/EU: Izvedbeni sklep Komisije z dne 30. oktobra 2014 o določitvi vrste, oblike in pogostosti informacij, ki jih dajo države članice na voljo o celovitih tehnologijah za ravnanje z emisijami, ki se uporabljajo v rafinerijah mineralnih olj in plina, v skladu z Direktivo 2010/75/EU Evropskega parlamenta in Sveta (notificirano pod dokumentarno številko C(2014) 7517)  Besedilo velja za EGP

1.11.2014   
            
            
               SL
            
            
               Uradni list Evropske unije
            
            
               L 315/15
            
         IZVEDBENI SKLEP KOMISIJE
   z dne 30. oktobra 2014
   o določitvi vrste, oblike in pogostosti informacij, ki jih dajo države članice na voljo o celovitih tehnologijah za ravnanje z emisijami, ki se uporabljajo v rafinerijah mineralnih olj in plina, v skladu z Direktivo 2010/75/EU Evropskega parlamenta in Sveta
   
      
         (notificirano pod dokumentarno številko C(2014) 7517)
      
   
   (Besedilo velja za EGP)
   
      (2014/768/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (1) in zlasti člena 72(2) Direktive,
   ob upoštevanju naslednjega:
   
               (1)
            
            
               Izvedbeni sklep Komisije 2014/738/EU (2) določa zaključke o najboljših razpoložljivih tehnologijah (v nadaljnjem besedilu: zaključki o BAT) za rafiniranje mineralnih olj in plina. Zaključka o BAT št. 57 in 58 iz navedenega sklepa državam članicam omogočata, da izkoristijo celovite tehnologije za ravnanje z emisijami dušikovih oksidov (NOx) in žveplovega dioksida (SO2) iz nekaterih tehničnih enot.
            
         
               (2)
            
            
               Rafinerije mineralnih olj in plina so veliki viri emisij onesnaževal zraka, zlasti žveplovega dioksida in dušikovih oksidov. Če bi rafinerije uporabljale celovito tehnologijo za ravnanje z emisijami, bi to postal glavni odločujoči dejavnik za okoljsko učinkovitost navedenih rafinerij.
            
         
               (3)
            
            
               Določiti je treba posebne zahteve za poročanje, da bi Komisija lahko ocenila pravilno uporabo BAT št. 57 in 58 in zlasti preverila, ali so celovite tehnologije za ravnanje z emisijami zasnovane, se izvajajo in upravljajo tako, da so v skladu z načeli enakovrednih okoljskih rezultatov iz navedenih zaključkov o BAT.
            
         
               (4)
            
            
               Določiti bi bilo treba vrste informacij, ki jih morajo države članice dati na voljo v zvezi z izvajanjem celovitih tehnologij za ravnanje z emisijami, opisanih v BAT št. 57 in 58, vključevati pa bi morale opis bistvenih oblikovnih značilnosti izvedenih tehnologij, z njimi povezane določene mejne vrednosti emisij ter povezani sistem spremljanja in njegove rezultate.
            
         
               (5)
            
            
               V skladu s členom 72(1) Direktive 2010/75/EU bi morale države članice informacije o uporabi najboljših razpoložljivih tehnologij dati na voljo v elektronski obliki. Za zagotovitev doslednosti in skladnosti informacij, ki jih države članice dajo na voljo, bi morale uporabiti elektronsko obliko poročanja, ki jo je za ta namen razvila Komisija s pomočjo Evropske agencije za okolje.
            
         
               (6)
            
            
               Ukrepi iz tega sklepa so v skladu z mnenjem odbora, ustanovljenega s členom 75(1) Direktive 2010/75/EU –
            
         SPREJELA NASLEDNJI SKLEP:
   Člen 1
   Poročanje držav članic
   1.   Države članice dajo Komisiji na voljo informacije o izvajanju celovitih tehnologij za ravnanje z emisijami iz BAT št. 57 in 58, sprejetih z Izvedbenim sklepom 2014/738/EU.
   Informacije iz prvega pododstavka se dajo na voljo v skladu s Prilogo in zajemajo leta 2017, 2018 in 2019. Navedene informacije morajo biti dane na voljo za vsako rafinerijo mineralnih olj in plina, kjer se izvaja celovita tehnologija za ravnanje z emisijami iz BAT št. 57 ali 58 za emisije dušikovih oksidov (NOx) ali žveplovega dioksida (SO2) v zrak.
   2.   Informacije iz odstavka 1 se dajo Komisiji na voljo najpozneje 30. septembra 2020 z uporabo elektronske oblike poročanja, predvidene v navedeni namen.
   Člen 2
   Naslovniki
   Ta sklep je naslovljen na države članice.
   
      V Bruslju, 30. oktobra 2014
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 334, 17.12.2010, str. 17.
   
      (2)  Izvedbeni sklep Komisije 2014/738/EU z dne 9. oktobra 2014 o določitvi zaključkov o najboljših razpoložljivih tehnologijah (BAT) v okviru Direktive 2010/75/EU Evropskega parlamenta in Sveta o industrijskih emisijah za rafiniranje mineralnih olj in plina (UL L 307, 28.10.2014, str. 38).
   
      PRILOGA
      Vrste informacij o celovitih tehnologijah za ravnanje z emisijami v rafinerijah mineralnih olj in plina, ki jih je treba dati na voljo Komisiji
      1.   Splošne informacije
      
      
               
                  1.1
               
               
                  Referenčna številka obrata: enotni identifikator obrata za namene Direktive 2010/75/EU
               
            
               
                  1.2
               
               
                  Ime obrata
               
            
               
                  1.3
               
               
                  Ime upravljavca
               
            
               
                  1.4
               
               
                  Naslov obrata: ulica, poštna številka, mesto in država
               
            2.   Informacije o obsegu celovitih tehnologij za ravnanje z emisijami in veljavnih mejnih vrednostih emisij
      
      
               
                  2.1
               
               
                  Seznam in opis kurilnih in procesnih naprav, zajetih v celovitih tehnologijah za ravnanje z emisijami za NOx in SO2, zlasti:
                  
                              (a)
                           
                           
                              vrsta naprave (kurilna naprava, naprava za katalitično krekiranje, naprava za izločevanje žvepla iz odpadnih plinov);
                           
                        
                              (b)
                           
                           
                              nazivna vhodna toplotna moč (za kurilne naprave);
                           
                        
                              (c)
                           
                           
                              vrste uporabljenega goriva (za kurilne naprave);
                           
                        
                              (d)
                           
                           
                              nove ali obstoječe naprave;
                           
                        
                              (e)
                           
                           
                              vsebinske in strukturne spremembe, npr. v obratovanju ali porabi goriva, v obdobju poročanja, kar je vplivalo na veljavne ravni emisij, povezane z najboljšo razpoložljivo tehnologijo (BAT-AEL).
                           
                        
            
               
                  2.2
               
               
                  Veljavne mejne vrednosti emisij za NOx in SO2 v okviru celovitih tehnologij za ravnanje z emisijami, pri čemer se podrobno navedejo:
                  
                              (a)
                           
                           
                              vrednosti, naprave, časi povprečenja in referenčni pogoji;
                           
                        
                              (b)
                           
                           
                              kako so bile te mejne vrednosti določene glede na BAT št. 57 in 58 iz zaključkov o BAT v Izvedbenem sklepu 2014/738/EU;
                           
                        
                              (c)
                           
                           
                              katere koncentracije emisij so bile obravnavane za vsako zadevno napravo v zvezi z BAT št. 57 in 58 ter v primerjavi s posameznimi BAT-AEL in ravnmi okoljske učinkovitosti, povezanimi z BAT (BAT-AEPL), za naprave za izločevanje žvepla iz odpadnih plinov;
                           
                        
                              (d)
                           
                           
                              katere ravni pretoka dimnega plina (ali drugi dejavniki) so bile uporabljene kot težnostni faktor pri vsaki napravi in kako so bile določene;
                           
                        
                              (e)
                           
                           
                              kateri drugi elementi ali dejavniki so bili uporabljeni za določitev mejnih vrednosti.
                           
                        
            3.   Informacije o sistemu spremljanja
      
      
               
                  3.1
               
               
                  Opis sistema spremljanja, ki se uporablja za določanje emisij v okviru celovitih tehnologij za ravnanje z emisijami.
               
            
               
                  3.2
               
               
                  Podrobnosti o izmerjenih in izračunanih parametrih, vrsti (neposredne, posredne) in metodah uporabljenih meritev, uporabljenih dejavnikih izračuna (in njihovi utemeljitvi) ter pogostosti spremljanja.
               
            4.   Informacije o rezultatih spremljanja
      
      Pregled rezultatov spremljanja, da se dokaže, da so bili upoštevani veljavni BAT-AEL iz BAT št. 57 in 58 in da so posledične emisije enake ali nižje od emisij, ko se uporabljajo veljavni BAT-AEL in BAT-AEPL za vsako napravo posebej, kar vključuje vsaj naslednje:
      
                  (a)
               
               
                  povprečno koncentracijo emisij v vseh zadevnih napravah (mg/Nm3, vsa mesečna povprečja med letom);
               
            
                  (b)
               
               
                  skupne mesečne emisije v vseh zadevnih napravah (v tonah/mesec);
               
            
                  (c)
               
               
                  povprečno koncentracijo emisij za vsako zadevno napravo (mg/Nm3, vsa mesečna povprečja med letom);
               
            
                  (d)
               
               
                  stopnjo pretoka dimnega plina za vsako zadevno napravo (Nm3/uro, vsa mesečna povprečja med letom).